2022. aasta Austraalia grand prix

2022. aasta Austraalia "grand prix" (ametlikult ka Formula 1 Heineken Australian Grand Prix 2022) oli Vormel 1 etapp, mis peeti 10. aprillil 2022 Melbourne'is. Etapp peeti Albert Park ringrajal ja see oli kolmas etapp 2022. aasta Vormel 1 hooaja kalendris. Ferrari piloot Charles Leclerc teenis oma karjääri esimese "grand slami", alustades parimalt stardikohalt, tehes võistluste kiireima ringi, juhtides igat ringi ja võites sõidu. Poodiumil lõpetasid ka Red Bulli sõitja Sergio Pérez ja Mercedese sõitja George Russell. See oli esimene "grand slam" Ferrari sõitjale pärast Fernando Alonsot 2010. aasta Singapuri "grand prix"'l.
Tegu oli 85. Austraalia "grand prix"ga, mis sai alguse 1928. aastal. Lisaks on see 25. kord, kui "grand prix" on peetud Albert Parki ringrajal ning 36. Austraalia "grand prix" Vormel 1 kalendris. Võistlus peeti viimati 2019. aastal, sest 2020. aasta etapp jäi ära vaid mõned tunnid enne esimese vabatreeningu algust seoses koroonapandeemia algusega ning 2021. aasta etapp lükati algul edasi ja siis jäeti üldse ära jätkuva kornoonapandeemia tõttu. Valtteri Bottas oli läks kaitsma oma 2019. aastal Mercedesega võetud etapivõitu. 2022. aasta etapp püstitas ringraja uue külastatuse rekordi, kui etappi käis vaatamas 499 144 pealtvaatajat.
Taust.
2021. aasta oktoobris kinnitati ametlikult, et Austraalia "grand prix" on 23-etapilise kalendri kolmas etapp. "Grand prix" toimus 10. aprillil 5,278 kilomeetrit pikal Albert Parki ringrajal Melbourne'i tänavatel.
Vahetult enne võistlusnädalavahetust tuletatit sõitjatele meelde, et FIA spordikoodeksi järgi on sõitjatel autos olles turvakaalutlustel keelatud ehete kandmine, eriti olukorras, kus auto süttimise korral on vaja sõitjal autost välja saada. See meeldetuletus tuli pärast seda, kui sõitjad hakkasid järjest enam erinevaid ehteid kandma autos olles.
Ringraja ümberehitus.
Ringrada ehitati märkimisväärselt ringi mõned kuud enne "grand prix" toimumist, mis oli esimene suurem ümberehitus alates esimesest "grand prix"st Albert Parki ringrajal 1996. aastal ning esimene teekatte täielik uuesti pindamine. Sõitjatega räägiti plaanitavad muudatused läbi. Kurvid 9 ja 10 ehitati täiesti ringi; varem moodustasd need aeglase parem-vasak šikaani, aga ümberehitusega muutus see kiireks parem-vasak kurvikombinatsiooniks. Ümberehituse eesmärgiks oli suurendada kiirust enne 11. ja 12. kurvi. Mitmele teisele kurvile anti uus profiil, et lisada möödasõiduvõimalusi, seda eriti 13. kurvis, mida tehti laiemaks, et lisada võimalusi kurve läbida. Peasirge ja boksitee ehitati ka ringi, kus boksitee toodi kaks meetrit rajale lähemale, et raja serv oleks selle vastu.
Stardisirge ümberehitus tehti vastuseks 2019. aasta avaringi tollase Renault sõitja Daniel Ricciardo õnnetusele. Ricciardo võttis stardis laiema joone ja sõitis üle mururibas peitunud truubi, lõhkudes sellega esitiiva ja auto põhja, sundides teda katkestama. Muudatuste tagajärjel muudeti boksitee kiiruspiiranguks varasema 60 km/h asemel 80 km/h. See muudatus tegi boksipeatused märkimisväärselt kiitemaks. Rajale lisati veel neljas DRSi ala, aga see eemaldati turvakaalutlustel enne kolmandat vabatreeningut, kui Alpine'i sõitja Fernando Alonso tõstis esile selle tsooni turvalisuse probleemi. Red Bull Racing oli ainus võistkond, mis oli selle muutatuse vastu, sest neil oli väga efektiivne DRS-süsteem. Tsooni eemaldamine oli kõige kasulikum Alpine'i ja McLareni võistkondadele.
Üldarvestus enne etappi.
Charles Leclerc juhtis sõitjate arvestuses 12 punktiga oma võistkonnakaaslase Carlos Sainz juuniori ees ja 20 punktiga Max Verstappeni ees. Konstruktorite arvestuses juhtis Ferrari Mercedese ees 40 punktiga ning Red Bull oli Mercedesest punktiga maas.
Osalejad.
Sõitjad ja võistkonnad olid samad, mis hooaja alguses registreeriti. Aston Martini sõitja Sebastian Vettel, keda asendas kahel esimesel etapil Nico Hülkenberg, tegi oma hooaja debüüdi.
Rehvivalikud.
Rehvitarnija Pirelli tõi etapile C2, C3 ja C5 rehvisegud (vastavalt kõva, keskmine ja pehme segu). See oli esimene kord alates 2018. aasta Venemaa "grand prix"'st, kui ei kasutatud järjestikuseid rehvisegusid.
Karistused.
Williamsi piloot Alexander Albon sai pärast eelmist etappi kolm kohta stardirivis karistada, pärast avariid Aston Martini sõitja [[Lance Stroll|Lance Strolliga].
Vabatreeningud.
Etapil peeti kokku kolm vabatreeningut. Esimesed kaks toimusid reedel 8. aprillil kell 13 ja kell 16 kohaliku aja järgi (UTC+10:00). Ferrari sõitja [[Carlos Sainz juunior]] oli esimese vabatreeningu kiireim võistkonnakaaslase [[Charles Leclerc]]i ja Red Bulli sõitja [[Sergio Pérez]]i ees. Leclerc oli teise vabatreeningu kiireim Red Bulli piloodi [[Max Verstappen]]i Sainzi ees. Kolmas vabatreening toimus 9. aprillil kell 13, kus kiireim oli [[McLaren]]i sõitja [[Lando Norris]] Leclerci ja Pérezi ees.
Kvalifikatsioon.
Kvalifikatsioon toimus 9. aprillil kell 16 ja kestis tund aega. [[Valtteri Bottas]]e 103 järjestikuse kolmandasse kvalifikatsioonivooru jõudmise seeria sai selle etapiga läbi. [[Charles Leclerc]] oli kvalifikatsiooni kiireim [[Max Verstappen]]i ja [[Sergio Pérez]]i Red Bullide ees. Leclerci võistkonnakaaslane [[Carlos Sainz juunior]] ei saanud alguses aega kirja, sest [[Fernando Alonso]] avarii tõi punased lipud; Sainz kvalifitseerus üheksandana pärast viga 10. kurvis ning probleemid autoga rikkusid tema soojendusringi.
Sõit.
Sõit algas 10. aprillil kell 15 kohaliku aja järgi ja kestis 58 ringi. Kvalifikatsiooni võitja [[Charles Leclerc]] võitis sõidu, teenis lisapunkti kiireima ringiga ja juhtis iga ringi. [[Sergio Pérez]] lõpetas teisena ja [[George Russell]] oli kolmas. Russell teenis oma karjääri teise poodiumikoha pärast teist kohta [[2021. aasta Belgia grand prix|2021. aasta Belgia "grand prix"]]'l.
Raport.
Päev enne võistlust meenutati sõitjatele, uue turvaauto reegli järgi ei tohi ees oleva auto kõrvale sõita, nagu seda tegi [[Max Verstappen]] [[2021. aasta Abu Dhabi grand prix|2021. aasta Abu Dhabi "grand prix"]]'l ja [[2022. aasta Saudi Araabia grand prix|2022. aasta Saudi Araabia "grand prix"]]'l. Enne põhisõitu tegi Red Bull mitmeid karistusvabasid muudatusi Verstappeni autole, nagu ka Williams [[Nicholas Latifi]] autoga, pärast tema kvalifikatsioonis toimunud avariid Strolliga, ning [[Carlos Sainz juunior]] lasi oma rooli ära vahetada. Sainzil oli stardis probleeme ning kukkus teiseks ringiks 14. koahle; üritades oma kohta [[Mick Schumacher]]i vastu parandada, kõvadel rehvidel alustanud Sainz tegi spinni 10. kurvis ning jäi kruusa sisse kinni, mis tõi turvaauto rajale. Turvaauto rajalt lahkudes oli Leclercil probleeme rehvide töötemperatuuri saamisega, aga ta suutis Verstappeni ees oma kohta hoida. Pérez suutis [[Lewis Hamilton]]ist, kes temast stardiga mööda sai, uuesti mööda sõita. Turvaauto rajal oleku ajal käis Stroll kaks korda boksis. Esimesel korral pandi kõvade rehvidega alustanud autole keskmise seguga rehvid alla (reeglite järgi peab põhisõidu jooksul kasutama kahte erinevat rehvisegu) ning teisel korral uuesti kõvad rehvid, lootuses nendega lõpuni sõita.
24. ringil tõi [[Sebastian Vettel]]i avarii rajale turvaauto. Russell, kes polnud veel ühtegi boksipeatust teinud, kasutas olukorda ära ja naasis rajale Leclerci, kes käis boksis enne turvaauto rajale tulekut, ja Verstapeni järele. Ring hiljem, turvaauto perioodi ajal, sõitis Schumacher peaaegu [[Yuki Tsunoda]]le tagant sisse, mille tagajärjel tehti ettepanek teha ringi reegel, et autod peavad hoidma kuni kümne auto pikkust vahe eesoleva autoga. Kui turvaauto lahkus rajalt 27. ringil, üritas Verstappen Leclercist mööda sõita, aga Leclerc suutis esimeses kurvis oma kohta hoida ja sõitis Verstappenilt eest ära. Pérez tõusis 37. ringiks viiendalt kohalt kolmandaks pärast lühikest lahingut Russelliga, kellele öeldi, et ta hoolitseks rehvide eest ja ei võitleks Péreziga. Verstappen oli sunnitud 39. ringil katkestama, sest kütuseprobleemid süütasid tema auto. See põhjustas virtuaalse turvaauto perioodi, mis lõppes 40. ringil. Võistluse viimaste ringide jooksul püüdis Hamilton Russelli kinni, aga ei saanud temast mööda sõita auto ülekuumenemise tõttu. [[Alexander Albon]] sõitis oma kõvade rehvidega 57 ringi, tegi oma kohustusliku peatuse viimasele ringile minnes ja lõpetas kümnendal kohal, tuues Williamsile hooaja esimesed punktid. Leclerc sõitis viimasel ringil võistluste kiireima ringi.
Russel tõusis selle tulemusega üldarvestuses teiseks ning Leclerc kasvatas oma edu 34 punktini, ning 46 punktini Verstappeni ees, kes katkestas juba teist korda viimase kolme etapi jooksul.
Viited.
[[Kategooria:2022. aasta Vormel 1 hooaeg]]